11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.11436/111-175 της 26 Ιαν./1 Φεβρ.  1973 (ΦΕΚ Β΄129) Περί χρησιμοποιήσεως επιταγών του ΕΛΤΑ δια την απόδοσιν τελωνειακών δασμών. Έχοντες υπ’ όψιν τας διατάξεις: 1.Του Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου». 2.Του Νόμ. 2252/1952 «περί της δια των Δημοσίων Ταμείων εισπράξεως εσόδων Νομικών προσώπων και άλλων διατάξεων αφορωσών την είσπραξιν των Δημοσίων Εσόδων», και 3.Την υπ’ αριθ. 179611/1968 απόφασιν ημών «περί πληρωμής οφειλών προς το Δημόσιον κλπ. δι’ επιταγών», αποφασίζομεν: Συμπληρούντες την υπ’ αριθ. 179611/1968 απόφασιν ημών, ορίζομεν όπως, οι εισπραττόμενοι δασμοί υπό των Ταχυδρομικών Γραφείων, αποδίδωνται εις τα Τελωνεία δι’ επιταγών, εκδιδομένων υπό του ΕΛΤΑ, εις βάρος του παρά τω Κεντρικώ Καταστήματι της Εθνικής Τραπέζης της Ελλάδος τηρουμένου λογαριασμού αυτού και εις διαταγήν του Διευθυντού του εκάστοτε οικείου Τελωνείου. Η παρούσα δημοσιευομένη δια της Εφημερίδος της Κυβερνήσεως, ισχύει από της δημοσιεύσεώς της. 